CELEX: 62020CN0152
Language: da
Date: 2020-03-30 00:00:00
Title: Sag C-152/20: Anmodning om præjudiciel afgørelse indgivet af Tribunalul Mureş (Rumænien) den 30. marts 2020 — DG og EH mod SC Gruber Logistics SRL

24.8.2020   
            
            
               DA
            
            
               Den Europæiske Unions Tidende
            
            
               C 279/23
            
         
      Anmodning om præjudiciel afgørelse indgivet af Tribunalul Mureş (Rumænien) den 30. marts 2020 — DG og EH mod SC Gruber Logistics SRL
      (Sag C-152/20)
      (2020/C 279/31)
      Processprog: rumænsk
      
         Den forelæggende ret
      
      Tribunalul Mureş
      
         Parter i hovedsagen
      
      
         Sagsøgere: DG og EH
      
         Sagsøgt: SC Gruber Logistics SRL
      
         Præjudicielle spørgsmål
      
      
                  1)
               
               
                  Skal artikel 8 i Europa-Parlamentets og Rådets forordning (EF) nr. 593/2008 af 17. juni 2008 (1) fortolkes således, at valget af den lov, der skal anvendes på den individuelle arbejdsaftale, udelukker anvendelsen af loven i det land, hvori arbejdstageren sædvanligvis har udført sit arbejde, eller således at lovvalget udelukker anvendelsen af forordningens artikel 8, stk. 1, andet punktum?
               
            
                  2)
               
               
                  Skal artikel 8 i Europa-Parlamentets og Rådets forordning (EF) nr. 593/2008 af 17. juni 2008 fortolkes således, at den minimumsløn, der er fastsat i det land, hvori arbejdstageren sædvanligvis har udført sit arbejde, udgør en rettighed, som er omfattet af de »bestemmelser, som ikke kan fraviges ved aftale i henhold til den lov, som ville have fundet anvendelse […], såfremt parterne ikke havde aftalt lovvalg«, efter forordningens artikel 8, stk. 1, andet punktum?
               
            
                  3)
               
               
                  Skal artikel 3 i Europa-Parlamentets og Rådets forordning (EF) nr. 593/2008 af 17. juni 2008 fortolkes således, at den er til hinder for, at medtagelse i den individuelle arbejdsaftale af en klausul, der henviser til bestemmelserne i den rumænske arbejdslov, svarer til valget af den rumænske lov, i det omfang det er velkendt i Rumænien, at der er en lovbestemt pligt til at medtage denne klausul om valg i den individuelle arbejdsaftale? Skal artikel 3 i Europa-Parlamentets og Rådets forordning (EF) nr. 593/2008 af 17. juni 2008 med andre ord fortolkes således, at den er til hinder for en national lovgivning og praksis, hvorefter individuelle arbejdsaftaler skal indeholde klausulen om valg af den rumænske lov?
               
            
         (1)  Europa-Parlamentets og Rådets forordning (EF) nr. 593/2008 af 17.6.2008 om lovvalgsregler for kontraktlige forpligtelser (Rom I) (EUT 2008, L 177, s. 6).